خاریجی ایشلر ناظیری مولود چاووش اوغلو تورکیه ایله آوروپا بیرلیگی آراسیندا قاچقین‌لارلا علاقه‌لی ایمضا‌لانان "گئری قبول سازیشی"نین لغو ائدیله بیله جگینی سؤیله‌دی.
خاریجی ایشلر ناظیری مولود چاووش اوغلو آنتالیا شهرینده وئردیگی آچیقلامادا بیلدیردی کی، هلند و آلمانیا ایله یاشانان گرگین‌لیک‌لرین هئچ بیری‌نین سببی تورکیه دئییل‌دیر. تورکیه وطنداش‌لاری‌نین آوروپا اولکه لرینه ویزا‌سیز سیاحتی و قاچقین‌لارین احتیاج‌لاری اوچون آوروپانین سوز وئردیگی مادی یاردیم شرط‌لری یئرینه یئتیریلمه‌دیگی تقدیرده ایمضا‌لانان "گئری قبول سازیشی" تطبیق ائدیلمه‌یه‌جک‌دیر.
هلند و آلمانیادا تورک ناظیرلره قارشی گؤستریلن عرقچی یاناشما‌لارا دقت چکن چاووشوغ‌لو دئدی کی، آوروپادا عرقچیلیک، خارجی دوشمنلیگی، ایسلام، کوچمن علیهینه یاناشمالار، آوروپانی بیرلشدیرن دیرلرین هامی‌سینا ضرر وئره‌جک شکیلده آشیری سویه‌یه گلیب چیخیب.
خاریجی ایشلر ناظیری مولود چاووش اوغلو داها سونرا اؤزل تلویزیون کاناللاریندان‌ بیرینه بیانات وئره‌رک دئدی کی، هلند باش ناظیری مارک روته یالان دانیشیر. درست اینسان دئییل. من اونو درست بیری کیمی تانیییردیم. بیز اونونلا اوتوروب قاچقین‌لارلا علاقه‌لی سازیشی موذاکیره ائتدیک. او درست دئییل. سیاستچی اول درست اولما‌لی‌دیر.
تورکیه‌نین ایستدیگی شرط‌لر یئرینه یئتیریلمه‌یه‌جگی تقدیرده سازیشین تطبیق ائدیلمه‌یه‌جگینه دقت چکن ناظیر بون‌لارین هامی‌سی‌نین تورکیه‌نین الینده اولدوغو، ایستدیگی زامان سازیشی تطبیق ائتمه‌یه‌جگینی، بونو دیله گتیردیکده هئچ کسین سؤیله‌یه‌جک سؤزو اولمایاجاغینی وورغولادی.
